text: মাঠা এক প্রকার পানীয়, যা ভারতীয় উপমহাদেশে উদ্ভব হয়, দই অথবা ঘোলের সাথে মসলা ও চিনি মিশিয়ে এটি তৈরি হয়। ভারতের বিহার, পশ্চিমবঙ্গ এবং ত্রিপুরায় সাদা ঘোলকেও মাঠা বলা হয়। মাঠা তৈরির জন্য ঘোলের সাথে মিশ্রিত উপাদানের মধ্যে পুদিনা, ভাজা জিরা, হিং, বারসুঙ্গা, লবণ এবং চিনি অন্তর্ভুক্ত থাকতে পারে। 
  
  মাঠা সাধারণত খাবারের আগে বা পরে পরিবেশন করা হয়, যদিও এটি খাবারের সাথেও খাওয়া যেতে পারে এবং এটি হজমে সহায়তা করতে পারে বলে মনে করা হয়। মাঠা অনেকটাই চাসের অনুরূপ, যাকে ছানচ বা ঘোল'ও বলা হয়, তবে এটি অতিরিক্ত মসলাদার এবং নেপালে মোহি নামে পরিচিত।
  
  প্রস্তুতপ্রণালী
  
  উপকরণ
  
   টক দই - ১ কাপ
   পানি - ২ কাপ
   লেবু - ১টি
   বিট লবণ - ১ চা চামচ
   চিনি - ১/৩ কাপ।
  
  প্রণালী
  একটি পাত্রে টক দই ও পানি দিয়ে নেড়ে নিতে হবে। একটি লেবু কয়েকটি টুকরো করে চিপে দিতে হবে। লেবুর টুকরাগুলোও ছেড়ে দিতে হবে ভেতরে। বিট লবণ ও চিনি দিয়ে নাড়তে হবে। এটি ব্লেন্ডারে ব্লেন্ড করা যাবে না। চামচ অথবা ডিম ফেটানোর যন্ত্র দিয়ে সব উপকরণ মেশাতে হবে। গ্লাসে ঢেলে লেবুর টুকরা দিয়ে সাজিয়ে পরিবেশন করা যাবে ঠান্ডা মাঠা।
  
  আরো দেখুন 
   ঘোল 
   লাবাং
   বোরহানী
  
  তথ্যসূত্র
  
  বহিঃসূত্র 
  
  বিষয়শ্রেণী:পাঞ্জাবী রন্ধনশৈলী
  বিষয়শ্রেণী:পাকিস্তানি রন্ধনশৈলী
  বিষয়শ্রেণী:ভারতীয় রন্ধনশৈলী
  বিষয়শ্রেণী:ভারতীয় পানীয়
  বিষয়শ্রেণী:বাংলাদেশী রন্ধনশৈলী
  বিষয়শ্রেণী:বাংলাদেশী পানীয়
  বিষয়শ্রেণী:নেপালি রন্ধনশৈলী
title: মাঠা